Звезда Алтая

«Звезда Алтая» (алтайлап Алтайдыҥ чолмоны) ― Россияда Алтай Республиканыҥ орус тилле чыгып турган газеди. Тӧзӧӧчилери: Алтай Республиканыҥ Башкарузы; Государственный јууны ― Эл-Курултай; «Звезда Алтая» газеттиҥ редакциязы.

Бу газетте Алтай ичинде политикалык, экономикалык, социальный јӱрӱм ле культура керегинде јетирӱлер чыгат. Онойдо ок Эл-Курултайдыҥ ла Башкаруныҥ окылу документтери (јасактар ла јӧптӧр) кепке базылат. Бир неделеде 5 муҥ тиражла чыгат.

 Тӱӱкизи 
Газет чыгараачы ӧмӧлик РКП(б)-ныҥ Ойрот обкомыла 1922 јылда ӱлӱрген айдыҥ 3-чи кӱнинде јӧптӧлгӧн. Ол тушта газеттиҥ ады «Ойрот край» болгон. 1922 јылда кӱчӱрген айдыҥ 7-чи кӱнинде Улалуда бу газеттиҥ баштапкы номери орус тилле, 1 муҥ экземплярла чыккан.

Газеттиҥ ады бир канча катап солунган: «Ойротский край» (1922—1931), «Красная Ойротия»
(1932—1947), 1948 јылдаҥ ала «Звезда Алтая».

1972 јылда кӱчӱрген айдыҥ 4-чи кӱнинде СССР-диҥ Ӱстӱги Совединиҥ Јӧби аайынча «Звезда Алтая» ла «Алтайдыҥ чолмоны» деп газеттер «Знак Почёта» орденле кайралдаткандар.

 Ајарулар 

 Тайантылар 
 Звезда Алтая
 Архив газеты «Звезда Алтая» за 1948—1955 годы на сайте Национальной библиотеки Республики Алтай

Категория:Алтай Республиканыҥ газет-журналдары